text: Motorcyklister kørte pænt til påske-træf
  23 april 2014 kl. 11.13
  Da omkring 1800 motorcykler Skærtorsdag deltog i træf i Esbjerg, var færdselsafdelingen fra Syd- og Sønderjyllands Politi også med. Det var dog kun få motorcyklister, der mærkede lovens lange arm.
  Generelt blev der kørt pænt i Esbjerg by.
  Samme dag blev der også lavet nogle kontroller på både køretøjer og hastigheder og både deltagere og tilskuere.
  Ved motorcyklerne var der fem overtrædelser af registreringsbekendtgørelsen, fem fejl og mangler samt fem synsindkaldelser.
  En ung mand på knallert var ikke heldig. Han kørte ind i en af politiets motorcykler, hvorefter det kunne konstateres, at knallerten var konstruktivt ændret til at køre for hurtigt, og føreren overtrådte både ubetinget vigepligt og højre vigepligt. Hverken knallertkører eller politimand kom noget til ved uheldet.
  